Diari Oficial de la Generalitat Valenciana


Sumari del DOGV 8068, del 22-06-2017 (2017/5540)

Bases específiques per a la constitució d'una borsa de treball l'objecte de la qual és la cobertura interina del lloc de treball de tècnic/a de gestió.
-------------------------------------------------------------------------------------------------------------------------------------------------------

### Dades del document

Número de DOGV
:   8068

Data del DOGV
:   22-06-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/5540


Data del document
:   29-05-2017

Organisme emissor
:   Consorci de Museus de la Comunitat Valenciana

Tipus de document
:   Anunci

Descriptors 

:   * concurs administratiu

Bases específiques per a la constitució d'una borsa de treball l'objecte de la qual és la cobertura interina del lloc de treball de tècnic/a de gestió. [2017/5540]  
Base primera. Objecte de la convocatòria  
Aquesta convocatòria té per objecte la constitució d'una borsa de treball per a cobrir, de forma laboral interina, el lloc de treball de tècnic/a de gestió del Consorci de Museus de la Comunitat Valenciana, el qual es troba classificat en el grup A, subgrup A1.  
  
Base segona. Normativa aplicable  
Aquesta borsa de treball es regirà preferentment pel contingut d'aquestes bases i, en allò no hi estiga previst, pel que disposa la normativa autonòmica, en particular, per la Llei 10/12644, d'ordenació i gestió de la funció pública valenciana, i la normativa que la desplega (D 3/2017, 13.01.2017).  
  
Base tercera. Requisits d'accés  
a) Tenir la nacionalitat espanyola o alguna altra que, d'acord amb el que disposa l'article 54 de la Llei 10/2010, d'ordenació i gestió de la funció pública valenciana, permeta l'accés a l'ocupació pública.  
b) Estar en possessió dels següents títols universitaris: Llicenciat o Graduat en Dret, Llicenciat o Graduat en Ciències Polítiques o Graduat en Gestió d'Administració Pública.  
c) Tenir complits els setze anys i no excedir l'edat de jubilació forçosa.  
d) Posseir les capacitats i aptituds físiques i psíquiques que calguen per a l'exercici de les corresponents funcions o tasques.  
  
e) No haver sigut separat per mitjà d'expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a cap sanció disciplinària o equivalent que impedisca, en el seu estat, en els mateixos termes, l'accés a l'ocupació pública.  
  
f) Coneixement d'anglés: posseir el certificat d'aptitud B2 (o superior) expedit per l'Escola Oficial d'Idiomes o per qualsevol altra institució oficial reconeguda en el marc comú europeu de referència.  
  
g) Coneixement de valencià: posseir el Certificat d'Aptitud Mitjà expedit per la Junta Qualificadora de Coneixements del Valencià o equivalent, homologat d'acord amb l'Ordre 7/2017 de la Conselleria d'Educació, Investigació, Cultura i Esport.  
Els requisits necessaris per a l'accés al procés selectiu hauran de reunir-se en el moment de finalització del termini de presentació de sol·licituds.  
  
Base quarta. Sol·licitud de participació en el procés selectiu: forma i terminis  
Les persones interessades a participar en la convocatòria hauran d'omplir i presentar el model d'instància corresponent i adjuntar la documentació necessària per a acreditar els requisits d'accés:  
  
1) Còpia compulsada del DNI o documentació equivalent per als no nacionals.  
2) Còpia compulsada de les titulacions: acadèmica, anglés i valencià. En el cas de titulacions obtingudes a l'estranger, haurà d'adjuntar-se el certificat d'homologació.  
3) Declaració jurada de no estar incurs en causa d'inhabilitació o haver sigut separat del servei.  
4) Certificat mèdic oficial en què s'acredite l'aptitud per a desenvolupar el lloc de treball.  
5) En sobre tancat, memòria projecte a què s'al·ludeix en la clàusula setena, apartat b, d'aquestes bases.  
6) En sobre tancat, curriculum vitae.  
El termini per a la presentació de les instàncies serà de deu dies hàbils a partir de l'endemà a la data de publicació de la convocatòria en el Diari Oficial de la Generalitat Valenciana.  
El model d'instància es troba disponible en l'annex II d'aquest document i en la pàgina web del Consorci de Museus, www.consorcimuseus.gva.es.  
Les instàncies, juntament amb la documentació corresponent, es presentaran al Registre d'Entrada del Consorci de Museus de la Comunitat Valenciana, a la seu del Centre del Carme de València o al Registre d'Entrada de la Conselleria d'Educació, Investigació, Cultura i Esport o en qualsevol de les oficines públiques previstes en l'article 16 de la Llei 39/2015, del procediment administratiu comú de les administracions públiques.  
  
Base cinquena. Igualtat de condicions  
D'acord amb el que estableix el Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social, en aquestes proves seran admeses les persones amb discapacitat en igualtat de condicions que la resta d'aspirants. Les condicions personals d'aptitud per a l'exercici de les funcions corresponents a la plaça objecte d'aquesta convocatòria s'acreditaran, si és el cas, per mitjà de dictamen vinculant expedit per facultatiu acreditat.  
La comissió avaluadora establirà, segons l'Ordre PRE/1822/2006, de 9 de juny, per als/a les aspirants amb discapacitat que així ho sol·liciten, les adaptacions possibles de temps i mitjans per a la realització de les proves. A aquest efecte, les persones interessades hauran de presentar la petició concreta en la sol·licitud de participació en la convocatòria, i per tal que la comissió avaluadora puga valorar si és procedent o no la concessió d'allò que s'ha sol·licitat, el/la candidat/a adjuntarà el dictamen tècnic facultatiu emés per l'òrgan tècnic de qualificació del grau de minusvalidesa competent, i acreditarà, de forma fefaent, les deficiències permanents que han donat origen al grau de minusvalidesa reconegut.  
  
Base sisena. Llista d'admesos i exclosos  
Dins dels deu dies hàbils següents a la finalització del termini de presentació d'instàncies, es publicarà en la pàgina web del Consorci de Museus de la Comunitat Valenciana la resolució de la Gerència per mitjà de la qual s'exposarà la llista provisional d'aspirants admesos i exclosos.  
Es concedirà a les persones interessades un termini de deu dies hàbils per a presentar les corresponents reclamacions, les quals seran resoltes per la Gerència en un termini no superior a deu dies.  
Una vegada resoltes les reclamacions individuals, es farà pública la llista definitiva d'aspirants inclosos i exclosos de la convocatòria, així com la composició individualitzada de la comissió avaluadora, i s'assenyalaran la data, el lloc i l'hora de l'exercici, que s'establirà amb una antelació de quinze dies.  
En l'esmentada publicació seran indicats el dia, l'hora i el lloc de realització d'examen, així com la data en què tindrà començament la presentació de memòries, i es deixarà un termini de temps mínim entre ambdós proves de 24 hores, tot seguit de la presentació de la memòria es realitzarà una entrevista personal a l'aspirant.  
  
Base setena. Comissió avaluadora  
La composició de la comissió avaluadora serà la següent, i tots els integrants tindran veu i vot:  
President: un/una funcionari/ària de carrera, o personal laboral fix, designat pel gerent.  
Secretari: un/una funcionari/ària de carrera designat pel gerent.  
Tres funcionaris/àries de carrera, o personal laboral fix, designats per la Gerència.  
Tots els membres de la Comissió Avaluadora seran nomenats conforme al criteri d'especialització i hauran de pertànyer al subgrup A1.  
Els membres suplents de la comissió avaluadora seran nomenats seguint els mateixos criteris de designació que els membres titulars d'aquesta.  
  
Base huitena. Procés de selecció:  
El sistema de selecció estarà compost per les proves següents:  
a) Consistirà en la realització d'una prova de coneixements, tipus test, referida als continguts del programa íntegre (general i específic) que figura en l'annex I d'aquestes bases, a través d'un qüestionari de 60 preguntes amb quatre respostes alternatives de les quals una sola serà la correcta. La duració de la prova serà d'1 hora i 30 minuts.   
  
L'exercici tindrà una valoració màxima de 30 punts, i quedaran eliminats els/les aspirants que no obtinguen un mínim de 15 punts.  
La qualificació del qüestionari es realitzarà aplicant la fórmula següent: Puntuació de l'exercici = ((NA-NE/3) /NP) x 30.  
NA: nre. de preguntes respostes correctament (encerts).  
NE: nre. de preguntes respostes erròniament (errors).  
NP: nre. total de preguntes de l'exercici.  
La comissió avaluadora garantirà que els/les aspirants puguen realitzar les proves selectives en qualsevol de les dues llengües oficials de la Comunitat Valenciana.  
b) Exposició davant de la comissió avaluadora d'una memòria projecte que haurà de versar sobre la gestió administrativa, cultural i comercial del Consorci de Museus de la Comunitat Valenciana i la seua seu al Centre del Carme.  
L'esmentada memòria haurà de ponderar els diversos aspectes d'ús de l'immoble com a contenidor cultural i plataforma per a la celebració d'esdeveniments, tant des de l'òptica de la seua gestió (seguretat, manteniment, neteja, obertura, etc.), com des de la perspectiva de la seua projecció cultural i comercial, captació de recursos i la seua gestió.  
La memòria projecte haurà de concretar-se en un màxim de vint folis DIN-A4 i redactar-se en un programari de processament de textos Word o semblant, amb un interlineat d'1,5 i tipus de lletra Arial, grandària 11.  
La valoració de l'exercici, que no tindrà caràcter eliminatori, serà com a màxim de 10 punts.  
Als efectes de la valoració, la comissió avaluadora tindrà en compte, preferentment, el coneixement de la matèria, la redacció, la claredat d'idees en l'exposició i la facilitat d'expressió oral. L'exposició tindrà una duració limitada de 30 minuts.  
La memòria projecte haurà de presentar-se, en sobre tancat, junt amb la instància de participació en el procés de selecció.  
c) Entrevista: els aspirants se sotmetran a una entrevista davant de la comissió en què fonamentalment es tindrà en compte, als efectes de valoració, la trajectòria professional i el coneixement d'aspectes bàsics de l'àmbit de gestió en l'Administració pública.  
Aquesta es realitzarà una vegada finalitzada l'exposició de la memòria i les preguntes podran versar tant sobre el seu contingut com de qüestions importants i inherents a l'exercici del lloc.  
La valoració màxima en aquest apartat serà de 3 punts i no tindrà caràcter eliminatori. La duració de l'entrevista no excedirà de 30 minuts.  
Als efectes de conéixer la trajectòria professional individual, cada aspirant aportarà un curriculum vitae junt amb la instància de participació en el procés de selecció. En cas de no adjuntar-se, s'entendrà que hi ha una renúncia a la consideració del curriculum vitae.  
La puntuació global es correspondrà amb la suma de la qualificació obtinguda en cada una de les tres fases de la prova selectiva.  
  
Base novena. Ordre de prelació d'aspirants  
La borsa de treball es constituirà, d'acord amb la proposta de la comissió avaluadora i s'establirà un ordre de prelació d'aspirants segons la puntuació final obtinguda.  
L'aspirant que quede en primer lloc serà designat per a exercir el lloc de tècnic/a de gestió i la resta d'aspirants quedaran en espera per a possibles oferiments futurs.  
Les crides per a formalitzar els oportuns nomenaments s'efectuaran amb rigorós respecte a l'ordre de prelació establit en la borsa de treball.  
  
La notificació de crida es realitzarà a la persona interessada per mitjà de burofax o qualsevol altra fórmula de què quede constància, la qual disposarà de 48 hores per a presentar-se davant de l'òrgan de contractació, i haurà d'aportar còpia del DNI.  
En el supòsit de no comparéixer, s'entendrà que rebutja l'oferta i se li situarà al final de la llista i es cridarà l'aspirant següent inscrit en la llista corresponent.  
En els sis mesos posteriors al nomenament, el Consorci de Museus de la Comunitat Valenciana es reserva el dret a efectuar un reconeixement mèdic a la persona seleccionada, a fi de constatar la seua aptitud física o psíquica per al treball, el resultat de la qual podrà determinar la ineptitud del treballador i, per tant, la revocació del seu nomenament i, si és el cas, la seua exclusió temporal o definitiva de la borsa de treball.  
  
La renúncia a una crida, excepte per causa de malaltia, accident, maternitat o paternitat, donarà lloc al fet que l'aspirant passe a ocupar l'últim lloc de l'ordre de prelació.  
  
Base deu. Vigència de la borsa de treball  
La present borsa de treball tindrà una vigència de tres anys a partir de la seua constitució, sempre que no es convoque un altre procés selectiu que cancel·le la vigència de la borsa constituïda per la present. Una vegada transcorregut aquest període no podran efectuar-se més crides, i romandran vigents aquelles que s'hagueren efectuat amb antelació al venciment.  
  
Base onze. Recursos  
Aquestes bases podran ser impugnades davant del Jutjat Contenciós Administratiu de València, en el termini de dos mesos comptats a partir de la seua publicació, en la forma prevista en la Llei 29/1998, reguladora de la jurisdicció contenciosa administrativa; no obstant això, amb caràcter potestatiu, es pot interposar un recurs de reposició en el termini d'un mes i en la forma prevista en la Llei 39/2015, reguladora del procediment administratiu comú.  
  
València, 29 de maig de 2017.- El president del Consell General del Consorci de Museus de la Comunitat Valenciana: Vicent Marzà Ibáñez.  
  
  
  
ANNEX I  
Temari  
  
1. L'Estatut d'Autonomia de la Comunitat Valenciana. Les Corts Valencianes. El president de la Generalitat Valenciana. El Consell de l'Administració de justícia. Altres institucions de la Generalitat Valenciana.  
2. Les competències de la Generalitat Valenciana. El títol IV de l'Estatut d'Autonomia.  
3. Els consorcis en la Llei 40/2015, d'1 d'octubre, de règim jurídic del sector públic.  
4. L'acte administratiu. Concepte. Producció i contingut. Classes. Requisits: motivació i forma. L'eficàcia dels actes administratius: el principi d'autotutela declarativa. Condicions. La notificació: contingut, termini i pràctica. La notificació infructuosa. La publicació. L'aprovació per una altra administració. La demora i retroactivitat de l'eficàcia.  
  
5. La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu. La revisió d'actes i disposicions per la mateixa Administració: supòsits. L'acció de nul·litat, procediment i límits. La declaració de lesivitat. La revocació d'actes. La rectificació d'errors materials o de fet.  
  
6. El procediment administratiu: iniciació, ordenació, instrucció i finalització. L'execució. L'obligació de resoldre. Contingut de la resolució expressa: principis de congruència i de no-agreujament de la situació inicial. La terminació convencional. La falta de resolució expressa: el règim del silenci administratiu. El desistiment i la renúncia. La caducitat. La prescripció.  
7. Recursos administratius: principis generals. Actes susceptibles de recursos administratius. Regles generals de tramitació dels recursos administratius. Classes de recursos.  
8. Els contractes del sector públic. Delimitació dels tipus contractuals. Contractes subjectes a regulació harmonitzada. Contractes administratius i contractes privats. Disposicions generals sobre la contractació en el sector públic.  
9. Règim d'Invalidesa dels contractes administratius. Règim general. Supòsits especials de nul·litat. Règim especial de revisió de decisions en matèria de contractació i mitjans alternatius de resolució de conflictes.  
10. Les parts en el contracte administratiu. Òrgan de contractació. Capacitat per a contractar. Solvència de l'empresari. Aptitud per a contractar. Prohibició de contractar. Classificació de les empreses.  
11. La revisió de preus en els contractes de les administracions públiques. Garanties exigibles en la contractació del sector públic.  
12. La modificació dels contractes del sector públic.  
13. La preparació dels contractes per les administracions públiques. Selecció del contractista i adjudicació dels contractes. Efectes, compliment i extinció dels contractes administratius.  
14. El personal al servei de les administracions públiques. L'Estatut bàsic de l'empleat públic i la legislació autonòmica. Règim jurídic dels empleats públics. Drets i obligacions. Principis ètics d'actuació. Marc jurídic de referència.  
15. L'accés a l'ocupació pública. Provisió de llocs de treball. Situacions administratives dels empleats públics.  
16. Els instruments d'ordenació del personal al servei de les administracions públiques.  
17. El Consorci de Museus de la Comunitat Valenciana. Composició i organització.  
18. La Llei 49/2002, de 23 de desembre, de règim fiscal de les entitats sense fins lucratius i dels incentius fiscals al mecenatge. Règim fiscal de les donacions i aportacions. Règim fiscal d'altres formes de mecenatge.  
19. La Llei 9/2014, de 29 de desembre, de la Generalitat Valenciana, d'impuls de l'activitat i mecenatge cultural a la Comunitat Valenciana. Concepte legal de mecenatge. Dret d'accés a la cultura. Mesures fiscals.  
  
20. El Codi de bones pràctiques en la cultura valenciana.  
21. El Pla estratègic cultural valencià 2016/2020 patrocinat per la Conselleria d'Educació, Investigació Cultura i Esport de la Generalitat Valenciana.  
22. El Pla valencià de democratització cultural.  
23. El patrimoni de la Generalitat Valenciana. Marc jurídic aplicable. Béns i drets de domini públic. Béns i drets de domini privat. Inventari i registre de béns. Potestats de la Generalitat Valenciana respecte als seus béns. Adquisició de béns i drets.  
  
24. La legislació en matèria de protecció de drets d'autor. Concepte, subjecte i objecte. Contingut del dret de propietat intel·lectual. Duració i límits.  
25. La protecció de dades de caràcter personal. Marc jurídic aplicable. Gestió d'arxius protegits.  
26. Les normes ISO per a la gestió de qualitat.